**Lyginamasis variantas**

PATVIRTINTA

Plungės rajono savivaldybės

tarybos 2020 m. rugsėjo 24 d.

sprendimu Nr. T1-190

**PLUNGĖS RAJONO SAVIVALDYBĖS ĮMONĖS ,,PLUNGĖS BŪSTAS“ SURENKAMŲ PAJAMŲ UŽ GYVENAMŲJŲ PATALPŲ NUOMĄ PLANAVIMO, NAUDOJIMO, APSKAITOS IR ATSKAITOMYBĖS TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis tvarkos aprašas reglamentuoja Plungės rajono savivaldybės įmonės ,,Plungės būstas“ pajamų, surenkamų už Plungės rajono savivaldybės gyvenamųjų patalpų nuomą (toliau – nuomos lėšos), planavimą, naudojimą, apskaitą ir atskaitomybę.

**II SKYRIUS**

**LĖŠŲ PLANAVIMAS**

2. Nuomos lėšas sudaro pajamos, gautos už Plungės rajono savivaldybei priklausančių gyvenamųjų patalpų nuomą pagal Gyvenamųjų patalpų nuomos mokesčio apskaičiavimo tvarką, patvirtintą Plungės rajono savivaldybės tarybos sprendimu.

3. Kiekvienais metais iki spalio 1 d. Savivaldybės įmonė „Plungės būstas“ apskaičiuoja ir pateikia Savivaldybės administracijai ateinančiais metais planuojamų surinkti lėšų už gyvenamųjų patalpų nuomos dydį.

**III SKYRIUS**

**LĖŠŲ NAUDOJIMAS, APSKAITA IR ATSKAITOMYBĖ**

4. Nuomos lėšos naudojamos:

4.1. Savivaldybei priklausančių butų (proporcingai jų plotui – ir bendrojo naudojimo patalpų) pagrindinių konstrukcijų, mechaninės, elektros, sanitarinės – techninės ir kitokios įrangos avarinių situacijų likvidavimo išlaidoms apmokėti;

4.2. ekspertų paslaugoms apmokėti;

4.3. atlaisvintų gyvenamųjų patalpų remonto darbų išlaidoms apmokėti;

4.4. namo kapitalinio remonto ir nuomojamų patalpų remonto išlaidoms apmokėti;

4.5. išlaidoms, susijusioms su žemės sklypo, esančio prie Savivaldybei nuosavybės teise priklausančio gyvenamojo namo, detaliojo plano rengimu, žemės sklypo ribų pažymėjimu vietovėje ir sklypo registravimu Nekilnojamojo turto registre, apmokėti;

4.6 kadastro ir registro paslaugoms apmokėti;

4.7 išlaidoms už gyventojų registro tarnybos prie Lietuvos Respublikos vidaus reikalų ministerijos išduodamas pažymas apmokėti;

4.8. antstolių paslaugoms apmokėti;

4.9. laikinai neapgyvendintų gyvenamųjų patalpų administravimo ir eksploatavimo išlaidoms apmokėti;

4.10. likviduoti avarinėms situacijoms, einamajam remontui vykdyti bei daugiabučių namų infrastruktūrai gerinti:

~~4.10.1 . iki 100 Eur/m² (be PVM) remontuojamų patalpų ar infrastruktūros gerinimui – pagal remontui reikalingų lėšų sąmatą leidžiamos naudoti direktoriaus įsakymu;~~

~~4.10.2. virš 100 Eur/m² (be PVM) remontuojamų patalpų ar infrastruktūros gerinimui – lėšos naudojamos Vietos ūkio ir ekologijos komitetui išnagrinėjus pritarus įmonės pateiktoms sąmatoms;~~

4.10.1. iki 200 Eur/m² (be PVM) remontuojamų patalpų ar infrastruktūros gerinimui – pagal remontui reikalingų lėšų sąmatą leidžiamos naudoti direktoriaus įsakymu;

4.10.2. virš 200 Eur/m² (be PVM) remontuojamų patalpų ar infrastruktūros gerinimui – lėšos naudojamos Ūkio, ekologijos ir kaimo reikalų komitetui išnagrinėjus pritarus įmonės pateiktoms sąmatoms“.

4.11. gyvenamųjų patalpų (nuomojamų ir socialinių būstų) administravimo, namo techninės priežiūros ir namo bendrojo naudojimo objektų eksploatavimo išlaidoms padengti – pagal patvirtintus Plungės rajono savivaldybės tarybos sprendimus;

4.12. gyvenamųjų patalpų (nuomojamų ir socialinių būstų) nuomos išlaidų administravimui (apskaitai ir tvarkymui) 0,30 E/m² (be PVM);

4.13. būsto fondo plėtrai, statant naujus ar rekonstruojant, atnaujinant (modernizuojant) ir pritaikant būsto paskirčiai esamus pastatus, perkant ar kitokiu būdu įsigyjant gyvenamuosius namus, jų dalis, butus;

4.14. Savivaldybės administracijos išlaidoms, gavus informaciją iš SĮ „Plungės būstas“ apie nepanaudotas nuomos lėšas.

4.15. Savivaldybei nuosavybės teise priklausančių nuomojamų ir atlaisvintų gyvenamųjų patalpų administravimo, namo techninės priežiūros, kaupimo lėšoms namo atnaujinimui ir namo bendrojo naudojimo objektų eksploatavimo išlaidoms padengti – pagal daugiabučių namų savininkų bendrijų ar daugiabučių namų, veikiančių pagal jungtinės veiklos sutartis susirinkimuose priimtus protokolinius sprendimus.

5. Nuomos lėšas renka ir kaupia Savivaldybės įmonė ,,Plungės būstas“:

5.1. Mėnesiui pasibaigus, iki sekančio mėnesio 5 dienos (metų pabaigoje - iki einamųjų metų gruodžio 30 d.) surinktas lėšas už gyvenamųjų patalpų nuomą perveda į Plungės rajono savivaldybės administracijos sąskaitą;

5.2. Iki einamojo mėnesio 20 dienos pateikia paraišką apmokėti už patiriamas išlaidas pagal šios tvarkos aprašo 4 punktą;

5.3. Ketvirčiui pasibaigus, iki sekančio mėnesio 5 dienos pateikia formą Nr.2 „Biudžeto sąmatos įvykdymo ataskaita;

5.4. Plungės rajono savivaldybės tarybai patvirtinus biudžetą, per 4 darbo dienas pateikti formą BFP-1 „Programos sąmata“.

6. Nuomos lėšų apskaitą tvarko ir administruoja Savivaldybės įmonė ,,Plungės būstas“ pagal patvirtintą buhalterinės apskaitos politiką, sąskaitų planą.

7. Nuomos lėšų panaudojimo metinę ataskaitą parengia Savivaldybės įmonės ,,Plungės būstas“ buhalterija ir pateikia metinėje įmonės veiklos ataskaitoje.

**IV SKYRIUS**

**ATSAKOMYBĖ**

8. SĮ ,,Plungės būstas“ direktorius atsako už tikslinį nuomos lėšų panaudojimą ir nuomos lėšų apskaitos organizavimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_