SUSITARIMAS

DĖL BENDRADARBIAVIMO SUTARTIES NR. SE-12 PAKEITIMO

2022 m. \_\_\_\_\_\_\_\_\_\_ d., Vilnius

**Higienos institutas**,įstaigos kodas111958286**,** buveinės adresas Studentų g. 45A, LT-08107 Vilnius, atstovaujamas direktoriaus Remigijaus Jankausko (toliau – Projekto vykdytojas),

**Plungės rajono savivaldybės visuomenės sveikatos biuras**, įstaigos kodas 302415311, buveinės adresas J. Tumo Vaižganto g. 93-2, atstovaujamas direktorės Daivos Zablockienės (toliau – VSB),

**Lietuvos Respublikos sveikatos apsaugos ministerija,** įstaigos kodas 188603472, buveinės adresas Vilniaus g. 33, LT-01506 Vilnius, atstovaujama kanclerės Jurgitos Grebenkovienės (toliau – SAM),

**Plungės rajono savivaldybės administracija**, įstaigos kodas 188714469, buveinės adresas Vytauto g. 12, atstovaujama administracijos direktoriaus Mindaugo Kauno (toliau vadinama Savivaldybės administracija).

Projekto vykdytojas, VSB, SAM, Savivaldybės administracija toliau visi kartu vadinami Šalimis, o kiekvienas atskirai – Šalimi.

Šalys susitaria pakeisti tarp šalių sudarytą 2020 m. lapkričio 4 d. sudarytą Bendradarbiavimo sutartį Nr.SE-12 (toliau – Sutartis) ir išdėstyti ją nauja redakcija:

„**BENDRADARBIAVIMO SUTARTIS**

Atsižvelgiant į:

* VšĮ Centrinė projektų valdymo agentūra (toliau - Programos operatorius) ir Projekto vykdytojo 2019 m. gruodžio 12 d. 2014–2021 m. Europos ekonominės erdvės finansinio mechanizmo projekto „Programos „Neįtikėtini metai“ pritaikymas ir įgyvendinimas Lietuvoje“, projekto kodas LT03-2-SAM-TF-001 (toliau - Projektas) įgyvendinimo sutartį ir 2022 m. liepos 15 d. susitarimą dėl šios sutarties specialiųjų sąlygų keitimo;
* 2022 m. balandžio 21 d. Lietuvos Respublikos sveikatos apsaugos ministro įsakymu Nr. V-796 patvirtintą „Sveikatos stiprinimo programos ikimokyklinio amžiaus vaikų tėvams „Neįtikėtini metai“ organizavimo tvarkos aprašas“.

**1. SUTARTIES DALYKAS**

1.1. Šalys, siekiant gerinanti visuomenės sveikatą bei stiprinanti pozityvios tėvystės įgūdžius, susitaria bendradarbiauti įgyvendinant programos „Neįtikėtini metai“ (angl. *Incredible Years*) (toliau- Programa) Ikimokyklinio amžiaus vaikų tėvams (angl. *Preschool Basic Parent Program)* (toliau - Ikimokyklinis modulis) ir Mokyklinio amžiaus vaikų tėvams (angl. *School Age Basic Parent Program*) modulius (toliau- Mokyklinis modulis.

1.3.  Šalys laikosi 2014–2021 m. Europos ekonominės erdvės (toliau – EEE) finansinio mechanizmo įgyvendinimo reglamento, patvirtinto 2016 m. rugsėjo 8 d. Europos ekonominės erdvės finansinio mechanizmo komiteto (toliau – EEE finansinio mechanizmo komitetas), nuostatų, 2014–2021 m. Norvegijos finansinio mechanizmo įgyvendinimo reglamento*,* patvirtinto 2016 m. rugsėjo 23 d. Norvegijos Karalystės užsienio reikalų ministerijos, nuostatų, Lietuvos Respublikos finansų ministro 2018 m. lapkričio 12 d. įsakymu Nr. 1K-389 „Dėl 2014–2021 m. Europos ekonominės erdvės ir Norvegijos finansinių mechanizmų įgyvendinimo Lietuvoje“ patvirtintu Institucijų, atsakingų už 2014–2021 m. Europos ekonominės erdvės ir Norvegijos finansinių mechanizmų valdymą ir kontrolę Lietuvoje, funkcijų aprašo ir 2014–2021 m. Europos ekonominės erdvės ir Norvegijos finansinių mechanizmų administravimo ir finansavimo taisyklių bei LR sveikatos apsaugos ministro 2022 m. balandžio 21 d. įsakymu Nr. V-796 patvirtinto Sveikatos stiprinimo programos ikimokyklinio amžiaus vaikų tėvams „Neįtikėtini metai“ organizavimo tvarkos aprašo reikalavimų.

1.4. Projekto įgyvendinimo pabaiga yra 2023 m. lapkričio 14 d. Projekto tęstinumo laikotarpis – 5 metai po projekto įgyvendinimo pabaigos.

1.5. Šalių sutartinių įsipareigojimų turinys nustatomas atsižvelgiant į Projekto vykdymo etapus – Projekto įgyvendinimo laikotarpį ir Projekto tęstinumo laikotarpį.

1. **SUTARTIES ŠALIŲ ĮSIPAREIGOJIMAI**
   1. **Projekto vykdytojo įsipareigojimai:**
      1. Projekto įgyvendinimo laikotarpiu:
         1. įgyvendina ir administruoja Projektą;
         2. vykdo Projekto viešuosius pirkimus, kurių metu įsigyjama Programos mokymo medžiaga, kompiuterinė, vaizdo, garso įrašymo technika mokymams, grupių vadovų apmokymo bei užsienio konsultantų paslaugos, įskaitant ir akreditavimo paslaugas, renginių organizavimo paslaugos ir kt. Projekte numatytos prekės ir paslaugos;
         3. bendradarbiaujant su Savivaldybės administracija ir VSB atrenka ne mažiau kaip 2 (du) grupių vadovus Ikimokykliniam ir 2 (du) Mokykliniam moduliams. Grupių vadovus Projekto įgyvendinimo metu įdarbina Higienos institute 0,25 etato krūviu;
         4. organizuoja pagal Programos reikalavimus grupių vadovams mokymus (Sutarties 1 priedas);
         5. bendradarbiaujant su VSB pagal Projekto reikalavimus, dalyvauja organizuojant tėvų atranką mokymams bei sudaro ne mažiau kaip3 (tris) tėvų grupių Ikimokykliniam ir ne mažiau kaip 2 (dvi) tėvų grupes Mokykliniam moduliams.
         6. pagal Projekto ir Programos reikalavimus grupių vadovai praveda mokymus tėvų grupėms (Sutarties 1 priedas): Ikimokyklinio modulio – iki 2022 m. birželio mėn., Mokyklinio modulio iki 2023 m. liepos mėn.;
         7. grupių vadovams suteikia Programos mokymo medžiagą (Sutarties 2 priedas), kompiuterinę, vaizdo, garso įrašymo techniką pravesti tėvų grupių mokymams;
         8. pravedus Projekte numatytus Ikimokyklinio modulio mokymus tėvams, pagal turto panaudos sutartį VSB perduoda Programos Ikimokyklinio modulio mokymo medžiagą ir kompiuterinę, vaizdo, garso įrašymo techniką, o pravedus Mokyklinio modulio mokymus – Mokyklinio modulio mokymo medžiagą;

2.1.2. Projekto tęstinumo laikotarpiu:

2.1.2.1. teikia metodinę pagalbą grupių vadovams;

* + - 1. konsultuoja Savivaldybės administraciją ir VSB, sudarant tėvų grupes mokymams, vedant mokymus ir kitais su mokymų organizavimu ar supervizijų suteikimu susijusiais klausimais;
      2. organizuoja grupės vadovų kvalifikacijos kėlimą ir praktinės veiklos supervizijas ir akreditaciją, jeigu savivaldybės grupės vadovas/-vai nebuvo akredituoti Projekto metu;
      3. užtikrina bendradarbiavimą su Projekto partneriais, Programos kūrėjais Increadible Years, Ins. ir kitų šalių, vykdančių „Neįtikėtini metai“ Programą, atstovais;
      4. teikia ataskaitas Programos operatoriui už kiekvienus metus Projekto tęstinumo laikotarpiu.
  1. **VSB įsipareigojimai:**
     1. Projekto įgyvendinimo laikotarpiu:
        1. bendradarbiauja su Projekto vykdytoju ir savivaldybės administracija atrenkant ne mažiau kaip 2 (du) kandidatus į grupių vadovus Ikimokykliniam ir ne mažiau kaip 2 (du) kandidatus į grupių vadovus Mokykliniam moduliams pagal Projekto vykdytojo ir Programos kūrėjų pateiktus reikalavimus grupių vadovams;
        2. bendradarbiaujant su Savivaldybės administracija, renka patalpas tėvų grupių mokymams pagal Sutarties 3 priede nurodytus reikalavimus patalpoms;
        3. bendradarbiauja su Projekto vykdytoju ir Savivaldybės administracija, sudarant tėvų grupes mokymams;
        4. grupių vadovams pravedus visus Projekte numatytus Ikimokyklinio modulio mokymus tėvams, įdarbina juos ne mažiau kaip 0,25 etato ne mažiau kaip 5 (penkerių) metų Projekto tęstinumo laikotarpiui;
        5. Projekto vykdytojui perdavus VSB Programos mokymo medžiagą, tarpininkaujant Projekto vykdytojui, sudaro su Programos kūrėju The Incredible Years prekės ženklo licencijos naudojimo sutartį.

2.2.2. Projekto tęstinumo laikotarpiu:

2.2.2.1. įsigyja grupių vadovų supervizijų ir neakredituotų grupių vadovų akreditavimo paslaugas (Sutarties 1 priedas) ir sudaro sąlygas grupių vadovų supervizijoms ir neakredituotų grupių vadovų akreditavimui;

2.2.2.2. per 5 (penkerius) Projekto tęstinumo metus VSB grupių vadovai atrenka ir apmoko ne mažiau kaip 100(vienas šimtas)tėvų pagal Programos Įkimokyklinio arba Mokyklinio modulių reikalavimus (Sutarties 1 ir 3 priedai).

2.2.3. nedelsiant informuoja Projekto vykdytoją apie nukrypimus nuo Sutarties sąlygų;

2.2.4. Projekto vykdytojo prašymu, teikia informaciją, reikalingą atsiskaitymui už Projekto veiklas;

2.2.5. VSB bei grupių vadovai Projekto vykdytojo perduotą įrangą, Programos mokymų medžiagą naudoja tik Programai įgyvendinti;

2.2.6. nekeičia pagal Sutartį numatytos veiklos, kuriai yra skirtos EEE finansinių mechanizmų ir/ar bendrojo finansavimo ar SAM lėšos, pobūdžio, tikslų ir (ar) įgyvendinimo sąlygų ir nenutraukia šios veiklos.

**2.3.** **SAM įsipareigojimai**:

2.3.1. Projekto įgyvendinimo ir tęstinumo laikotarpiu vertina teisės aktus ir, esant poreikiui, parengia jų pakeitimus, siekiant užtikrinti Ikimokyklinio ir Mokyklinio modulių įgyvendinimą savivaldybėse;

2.3.2. užtikrina Programos įgyvendinimo finansavimą iš specialios tikslinės dotacijos, skirtos valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti, bei kitų teisėtų finansavimo šaltinių.

**2.4**. **Savivaldybės administracijos įsipareigojimai:**

2.4.1. bendradarbiauja su Projekto vykdytoju ir VSB, sudarant tėvų grupes mokymams;

2.4.2. sudaro sąlygas VSB vykdyti sutartyje numatytus įsipareigojimus, tam naudojant SAM skirtą specialią tikslinę dotaciją valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti ir / ar kitus teisėtus finansavimo šaltinius;

2.4.3. pagal Sutarties 3 priede nurodytus reikalavimus suteikia patalpas ir sudaro sąlygas Sutarties 2.1.1.5. punkte nurodytiems mokymams.

2.5. Šalys susitaria dėti visas pastangas, veikti sąžiningai ir bendradarbiauti, siekiant užtikrinti efektyvų programos „Neįtikėtini metai“ įgyvendinimą Lietuvoje.

* 1. Projekto Šalys privalo užtikrinti galimybę Norvegijos Karalystės užsienio reikalų ministerijos, EEE finansinio mechanizmo komiteto, Finansinių mechanizmų valdybos, Norvegijos Karalystės generalinio auditoriaus biuro, Europos laisvosios prekybos asociacijos auditorių valdybos, institucijų, atsakingų už EEE ir (ar) Norvegijos finansinių mechanizmų valdymą ir kontrolę, ir Lietuvos Respublikos valstybės kontrolės atsakingiems pareigūnams susipažinti su visais Projekto įgyvendinimo dokumentais Projekto įgyvendinimo metu ir 3 (trejus) metus po galutinės projekto įgyvendinimo ataskaitos patvirtinimo dienos.

1. **ŠALIŲ ATSAKOMYBĖ**

3.1. Šalys įsipareigoja tinkamai vykdyti šia Sutartimi prisiimtus įsipareigojimus.

3.2. Sutarties šalis, dėl kurios kaltės kita Šalis patyrė nuostolių, vadovaudamasi šia Sutartimi ir Lietuvos Respublikos civilinio kodekso nuostatomis, privalo nukentėjusiai Šaliai atlyginti patirtus nuostolius.

1. **NENUGALIMA JĖGA (FORCE MAJEURE)** 
   1. Šalys neatsako už visišką ar dalinį savo įsipareigojimų pagal šią Sutartį nevykdymą, jei tai įvyko dėl nenugalimos jėgos (*force majeure*) aplinkybių veikimo. Nenugalimos jėgos aplinkybių sąvoka apibrėžiama ir šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei taip, kai tai numatyta 1996 m. liepos 15 d. Lietuvos Respublikos Vyriausybės nutarime Nr. 840 „ Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ .
   2. Šalis, negalinti vykdyti sutartinių įsipareigojimų pagal šią Sutartį, privalo apie tai pranešti kitai Šaliai per 15 dienų nuo šių aplinkybių veikimo pradžios. Šalis, laiku nepranešusi kitai šaliai apie nenugalimos jėgos aplinkybes, netenka teisės jomis remtis.

4.3. Jeigu nenugalimos jėgos aplinkybės *(force majeure)* ir jų padariniai tęsiasi ilgiau kaip 3 mėnesiai, kiekviena Sutarties Šalių įgyja teisę atsisakyti vykdyti įsipareigojimus pagal šią Sutartį.

1. **SUTARTIES GALIOJIMAS, KEITIMAS ARBA NUTRAUKIMAS**
   1. Sutartis įsigalioja nuo jos pasirašymo dienos.
   2. Ši Sutartis galioja iki Projekto tęstinumo, nurodyto Sutarties 1.4 punkte, laikotarpio pabaigos.
   3. Sutartis gali būti keičiama visų Šalių bendru raštišku susitarimu.

5.4. Sutartis gali būti keičiama Projekto vykdytojo iniciatyva, pasikeitus teisės aktams, dėl kurių reikia atlikti Sutarties pakeitimus.

5.5. Sutartis gali būti nutraukiama:

5.5.1. Šalių tarpusavio raštišku sutarimu;

5.5.2. jeigu Šalis iš esmės pažeidžia šią Sutartį ir po raštiško informavimo apie sutarties pažeidimą per protingą terminą nesiima priemonių pažeidimui pašalinti, su ja Sutartis gali būti nutraukta bendru Šalių sutarimu, ją informavus prieš 14 (keturiolika) dienų;

5.5.3. vienos Šalies iniciatyva, nesant kitų Šalių kaltės, apie tai pranešus kitoms Šalims ne vėliau kaip prieš 3 (tris) mėnesius iki numatomo nutraukimo.

5.6. Šalis, dėl kurios kaltės kita/kitos Šalis/Šalys patyrė nuostolių, privalo atlyginti kitos/ kitų Šalies/Šalių patirtus nuostolius. Kai Sutartis nutraukiama vienos Šalies iniciatyva, nesant kitų Šalių kaltės, Sutartį nutraukianti Šalis turi atlyginti kitos/kitų Šalies/Šalių nuostolius, patirtus dėl priešlaikinio Sutarties nutraukimo.

1. **BAIGIAMOSIOS NUOSTATOS**
   1. Visi pranešimai laikomi tinkamai įteiktais Šaliai, jeigu jie įteikti kitos Šalies atstovams pasirašytinai, išsiunčiami registruotu paštu, elektroninių dokumentų valdymo sistema, elektroniniu paštu su patvirtinimu apie tokios informacijos gavimą.
   2. Šalys įsipareigoja iš anksto viena kitai pranešti apie jų rekvizitų pasikeitimą. Šaliai tinkamai neįvykdžius šio įsipareigojimo, pranešimas išsiųstas vėliausiai žinomu Šalies adresu, laikomas nusiųstu tinkamai.
   3. Šalių ginčai, iškilę vykdant šią Sutartį, sprendžiami derybų keliu. Jeigu ginčų negalima išspręsti derybų keliu, jie sprendžiami Lietuvos Respublikos įstatymų nustatyta tvarka.
   4. Sutartis pasirašoma kvalifikuotu elektroniniu parašu.
2. **SUTARTIES PRIEDAI**:

7.1. 1 priedas Programa „Neįtikėtini metai“ (ang. *Incredible Years*);

7.2. 2 priedas Mokymo programos turinys;

7.3. 3 priedas Reikalavimai patalpoms, kavos pertraukoms, transporto ir vaikų priežiūros paslaugoms tėvų mokymų metu.

**8. ŠALIŲ REKVIZITAI IR PARAŠAI**

**Higienos institutas**

Studentų g. 45A, LT-08107 Vilnius

Juridinio asmens kodas: 111958286

PVM mokėtojo kodas: ne PVM mokėtoja

AB SWEDBANK, A.S. Nr. LT1373000010136062498

Tel. +370 5 2624583

El. paštas: institutas@hi.lt**Direktorius Remigijus Jankauskas**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

**Plungės rajono savivaldybės visuomenės sveikatos biuras**

Kodas 302415311

Adresas: J. Tumo-Vaižganto g. 93-2

Telefono Nr. (8 448) 52 034

**Direktorė Daiva Zablockienė**

\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

**Lietuvos Respublikos sveikatos apsaugos ministerija**

Vilniaus g. 33, LT-01506 Vilnius

Juridinio asmens kodas 188603472

AB SWEDBANK, A.S. Nr. LT697300010089970776

Tel. +370 5 266 1400

**Kanclerė Jurgita Grebenkovienė**

\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

**Plungės rajono savivaldybės administracija**

Kodas 188714469

Adresas: Vytauto g. 12, LT-90123 Plungė

Telefono Nr. (8 448) 73 166

**Administracijos direktorius Mindaugas Kaunas**

\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

BENDRADARBIAVIMO SUTARTIES 1 PRIEDAS

2022 m. \_\_\_\_\_\_\_\_\_\_ d., Vilnius

**Programos „Neįtikėtini metai“ (ang. *Incredible Years*)**

**Ikimokyklinio amžiaus vaikų tėvams modulis (angl. *Preschool Basic Parent Program)* ir Mokyklinio amžiaus vaikų tėvams modulis (angl. *School Age Basic Parent Program*)**

1. **ĮVADINĖ INFORMACIJA**

1. Programos „Neįtikėtini metai“ (angl. *Incredible Years*) Ikimokyklinio modulio ir Mokyklinio modulio tikslas – stiprinti pozityvios tėvystės įgūdžius ikimokyklinio ir mokyklinio amžiaus vaikų tėvams.

2. Programą sudaro:

2.1. grupių vadovų parengimas;

2.2. grupiniai susitikimai (mokymai) su tėvais;

2.3. konsultavimas Programos taikymo klausimais;

2.4. grupių vadovų akreditavimas.

3. Grupių vadovas tai – asmuo, kuris apmokomas teikti tėvų įgūdžių ugdymo paslaugas ir jas teikia daugkartinių užsiėmimų metu tėvų grupėms.

4. Tėvai tai – asmenys, auginantys ne mažiau kaip vieną 3–12 m. amžiaus vaiką bei norintys tobulinti savo tėvystės įgūdžius pagal Programą daugkartinių užsiėmimų metu.

5. Programos įgyvendinime dalyvauja – Lietuvos savivaldybės ir jas atstovaujančios įstaigos (toliau – Savivaldybės).

6. Pagal Programos reikalavimus grupės vadovai arba akredituoti grupės vadovai laikotarpiu tarp grupinių susitikimų bendrauja (susisiekia telefonu ar elektroniniu paštu) su grupės dalyviais.

7. Programos Ikimokyklinio modulio apimtis – 14-20 kassavaitinių grupinių susitikimų (mokymų) su tėvais po 2–2,5 valandos. Programos Mokyklinio modulio apimtis 12–16 kassavaitinių grupinių susitikimų (mokymų) su tėvais po 2–2,5 valandos. Konkrečiai grupei reikalingą Programos apimtį parenka grupės vadovai, atsižvelgdami į Programos reikalavimus.

8. Video – vaizdinė medžiaga, demonstruojama tėvų užsiėmimų metu, siekiant ugdyti ir stiprinti įvairius tėvystės įgūdžius.

9. Akreditavimas – procedūra, kurios metu yra pripažįstama, kad apmokytas ir užsiėmimus tėvams vedęs grupių vadovas įgijo pakankamas kompetencijas, leidžiančias užtikrinti kokybišką tėvystės įgūdžių ugdymo paslaugų teikimą tėvų grupėms. Apie grupių vadovų tinkamumą akreditacijai sprendžia Programos kūrėjai pagal nustatytus jų reikalavimus.

1. **Reikalavimai grupių vadovų mokymams dirbti su programa**

10. Programos kūrėjai apmoko grupių vadovus dirbti su Programa.

11. Grupių vadovų mokymuose dalyvauja ne daugiau kaip 20 dalyvių.

12. Mokymai vykdomi mokymams skirtoje patalpoje arba nuotoliniu būdu.

13. Vienų mokymų trukmė – ne mažiau kaip 4 dienos. Viena diena – 8 valandos. Mokyklinio modulio vienų mokymų trukmė, kai grupių vadovai prieš tai yra apmokyti ikimokyklinio modulio – ne mažiau kaip 4 dienos. Viena diena – 3 valandos 15 min.

14. Mokymo dalyviai yra specialistai, atitinkantys Programos kūrėjų nustatytus kriterijus.

15. Oficiali mokymų kalba yra anglų.

1. **Reikalavimai konsultavimo paslaugoms**

**programos taikymo klausimais**

16. Pagrindinis nuotolinių konsultacijų tikslas – užtikrinti Programos įgyvendinimo kokybę savivaldybėse.

17. Konsultacijų turinys priklauso nuo kreipimosi pobūdžio:

17.1. administraciniai / organizaciniai klausimai;

17.2 metodinės rekomendacijos;

17.3 praktinės rekomendacijos.

18. Nuotolinėms konsultacijoms priskiriamos:

18.1. konsultacijos grupių vadovams, ruošiantis tėvų grupių mokymams;

18.2. supervizijos, kai grupių vadovai gauna konsultacijas nuotoliniu būdu tėvų mokymo metu;

18.3. grupių vadovų vaizdo įrašų peržiūra nuotoliniu būdu;

18.4. konsultacijos administraciniais, organizaciniais klausimais.

19. Tiesioginės Programos kūrėjų konsultacijos Programos praktinio įgyvendinimo aspektais.

1. **Reikalavimai akreditavimo paslaugoms**

20. Organizuojamos grupės vadovų akreditavimo paslaugos tiems grupių vadovams, kurie atitiks Programos kūrėjų reikalavimus.

21. Grupės vadovų akreditacijos paslaugas sudaro:

21.1 video peržiūros – ne mažiau kaip 4 valandos kiekvienam grupės vadovui;

21.2. grupės vadovų, siekiančių akreditacijos, veiklos vertinimas ir dokumentacija.

22. Programos kūrėjas išduos akreditacijos pažymėjimus akredituotiems grupės vadovams.

\_\_\_\_\_\_\_\_\_\_\_\_\_\_\_\_\_\_\_\_\_\_

BENDRADARBIAVIMO SUTARTIES 2 PRIEDAS

2022 m. \_\_\_\_\_\_\_\_\_\_ d., Vilnius

**Mokymo programos turinys**

1. Ikimokyklinio modulio mokymo programos „Preschool Basic Parent Program“ medžiagos komplektą sudaro:

1.1. Grupių vadovams skirta mokymo medžiaga;

1.1.1. mokymo medžiaga USB formatu (vaizdo įrašai rodomi 12-20 savaitinių 2 valandų grupių sesijose);

1.1.2. vadovėlis (ang. Leader‘s manual) (kuriame pateikiami patarimai grupių vadovams, klausimai tėvų diskusijoms, namų užduotys tėvams ir pan.) – po vieną kiekvienam grupės vadovui;

1.1.3. „Collaborating with parents to reduce children's behavior problems“.

1.2. knygos tėvams:

1.2.1. Book for Parents: The Incredible Years: A Troubleshooting Guide for Parents of Children Aged 3-8 Years“;

1.2.2. „Wally’s Detective Books for Solving Problems“.

1.3. Dalijamoji medžiaga tėvams - mokomoji priemonė adaptuota Lietuvai, pritaikyta tėvų grupėms, pateikiama lietuvių kalba, skirta tėvams;

1.4. Vertinimo formos – adaptuotos Lietuvai, pritaikytos tėvų grupėms, pateikiamos lietuvių kalba ( angl. *evaluation forms* (3 formos: *Parent Weekly Evaluations,* *Parents Final Evaluation ir Parenting Practices Inventory*))“.

2. Mokyklinio modulio mokymo programos „School Age Basic Parent Program" medžiagos komplektą sudaro:

2.1. Grupių vadovams skirta mokymo medžiaga:

2.1.1.mokymo medžiaga USB formatu vaizdo įrašai rodomi 12-20 savaitinių 2 valandų grupių sesijose);

2.1.2. „Comprehensive leader‘s manual“ (liet. Išsamus grupės vadovo vadovėlis) - išsamus Programos metodinės medžiagos vadovas, skirtas grupės vadovams;

2.1.3. „Collaborating with parents to reduce children's behavior problems“ (liet. Bendradarbiavimas su tėvais, siekiant sumažinti vaikų elgesio problemas ) – knyga skirta grupės vadovams.

2.2. Knygos tėvams:

2.2.1. Book for Parents: The Incredible Years: A Troubleshooting Guide for Parents of Children Aged 3-8 Years“;

2.2.2. „Wally’s Detective Books for Solving Problems“.

2.3. Dalijamoji medžiaga - mokomoji priemonė adaptuota Lietuvai, pritaikyta tėvų grupėms, pateikiama lietuvių kalba, skirta tėvams;

2.4. Vertinimo formos – adaptuotos Lietuvai, pritaikytos tėvų grupėms, pateikiamos lietuvių kalba ( angl. *evaluation forms* (3 formos: *Parent Weekly Evaluations,* *Parents Final Evaluation ir Parenting Practices Inventory*))“.

BENDRADARBIAVIMO SUTARTIES 3 PRIEDAS

2022 m. \_\_\_\_\_\_\_\_\_\_ d., Vilnius

**Reikalavimai patalpoms, kavos pertraukoms, transporto paslaugoms tėvų mokymų metu**

1. Mokymams skirtos patalpos turi atitikti šiuos reikalavimus:

1.1. turi talpinti numatytą dalyvių skaičių, tai yra, 12-14 tėvų ir 2 grupės vadovus;

1.2. būti tinkamai vėdinamos, švarios, tvarkingos;

1.3. turėti gerą apšvietimą;

1.4. patalpos turi būti tokios, kad gerai matytųsi ir girdėtųsi pateikiama informacija.

2. Mokymų patalpoje turi būti:

2.1. galimybė parengti vietas 2 grupių vadovams (stalas ir kėdė);

2.2. kėdės atitinkamam mokymo dalyvių skaičiui. Tarp atskirų kėdžių turi būti praėjimas bei išlaikomas atstumas, kad dirbančios dalyvių grupės netrukdytų viena kitai bei būtų suteikta galimybė darbo metu netrukdant vieni kitiems judėti;

2.3. turi būti galimybė pasijungti kompiuterį, filmavimo kamerą, projektorių ir baltą ekraną projektoriui;

2.4. interneto ryšys.

3. Vaikų priežiūros salė turi atitikti šiuos reikalavimus:

3.1. turi talpinti mokymuose dalyvaujančių tėvų vaikus, tai yra 12-14 vaikų;

3.2. būti tinkamai vėdinamos, švarios, tvarkingos, turėti gerą apšvietimą (turi būti bent 1 langas);

3.3. stalai ir kėdės vaikams;

3.4. turi būti galimybė prijungti kompiuterį.

4. Mokymo ir vaikų priežiūros patalpos turi būti parengtos mokymams ne vėliau kaip likus 1 val. iki mokymų pradžios.

5. Reikalavimai kavos pertraukai - pateikiama kava, arbata, vanduo, cukrus, užkandžiai.

6. Reikalavimai transporto paslaugoms:

6.1. transporto priemonėje turi tilpti 10-12 žmonių;

6.2. transporto priemonė turi būti tvarkinga, švari;

6.3. transporto priemonė turi surinkti nurodytus žmones nurodytu adresu ir atvežti į mokymus nurodytu adresu;

6.4. po mokymų transporto priemonė turi nuvežti žmones tuo pačiu nurodytu adresu iš kur jie buvo surinkti.“